Source: https://www.blajinfo.ro/echipa-din-mica-roma-a-cucerit-cupa-romaniei-volei-alba-blaj-csm-targoviste-3-1-13646.html
Timestamp: 2019-07-16 21:17:23+00:00

Document:
Echipa din "Mica Romă" a cucerit Cupa României: Volei Alba Blaj – CSM Târgoviște 3-1
Acasă » Sport » Echipa din „Mica Romă” a cucerit Cupa României: Volei Alba Blaj – CSM Târgoviște 3-1
Echipa din „Mica Romă” a cucerit Cupa României: Volei Alba Blaj – CSM Târgoviște 3-1
Publicat în 15.05.2019 la ora 20:29
Volei Alba Blaj a realizat astăzi eventul național, câștigând și Cupa României după ce s-a impus în finala de la Alexandria, cu CSM Târgoviște, scor 3-1 (25-19, 20-25, 25-18, 25-22), punând punct fericit unui sezon excelent.
Este pentru a doua oară în istoria clubului din “Mica Romă” când se cucerește dubla, titlul și cupa României, precedenta dată fiind în urmă cu doi ani. O stagiune de vis și o performanță de excepție pentru gruparea din Alba ca a dominat stagiunea, confirmând că este cea mai valoroasă echipă din țară, cu un marș triumfal ce a pus la respect rivalele!
Hegemonia fostei și actualei campioane s-a concretizat într-un sezon de pus în ramă pe plan intern, cupa și al 4-lea campionat adjudecat, la care se adaugă și disputarea finalei Cupei CEV (a doua finală continentală la rând, anul trecut fiind ultimul act al Ligii Campionilor).
• Gheorghe Rotar: „Cel mai bun an din istoria clubului”
• Sergiu Ștefănescu: „Am demonstrat că suntem cea mai bună echipă din România”
“Mândria Albei” și-a trecut în palmares al doilea event, dar și a doua Cupă a României, după ce sezonul anterior CSM București a reușit eventul național. Fără Kitipova și Karakasheva – plecate la naționala Bulgariei după semifinala cu CSM București (3-1, marți), fetele lui Darko Zakoc au condus cu 1-0 la seturi, însă oponentele au echilibrat reușind să egaleze, meciul fiind unul în care combatantele și-au împărțit perioadele de dominare, blocajul fiind arma câștigătoare a învingătoarei.
Volei Alba Blaj: Aleksandra Cirovic – Ioana Baciu, Sonja Newcombe, Nneka Onyejekwe, Ana Lazarevic, Nada Ninkovic, Marina Vujovic (libero); au mai intrat Viktoria Delros (libero), Maja Aleksic, Ramona Rus. Antrenor Darko Zakoč.

References: CSM 
 CSM 
 CSM 
 CSM 
 CSM 
 CSM